Rasprava

Nastavni sat realizirala sam kao sat vježbanja nakon obrade nastavne teme Rasprava.

Učenike sam podijelila u četiri skupine, jer sam smatrala da će u manjim skupinama bolje funkcionirati.

Dvije su skupine bile afirmativne i trebale su u zadanome vremenu zapisati što veći broj razloga zbog kojih je naš grad ugodno mjesto za život, a dvije negacijske skupine razloge zbog kojih naš grad možda baš i nije ugodno mjesto za život.

Afirmativne skupine zadatak su rješavale lako, jer je ova nastavna tema realizirana pred kraj projekta, a tada smo već imali puno informacija o našemu gradu. Negacijskim skupinama bila je potrebna moja pomoć. Sugerirala sam im npr. Ima li u našemu gradu dovoljno srednjih škola? Možemo li do Zagreba putovati avionom? i sl., a nakon sugestija i oni su sami pronalazili klimatske, gospodarske i druge razloge zbog kojih se netko ne bi odlučio za život u našemu gradu.